วิ่งรอบโลก ปั่นทั่วไทย 26/05/62
สุขภาพดี ไม่มีขาย อยากได้ ต้องออกกำลัง,สังคมไทยทุกวันนี้ เสพแต่เรื่อง ดราม่า จนเป็นกิจวัตรไปแล้ว ขนาดโครงการก้าวรอบใหม่ ของ พี่ตูน บอดี้สแลม ที่จะออกวิ่งช่วยเหลือ 8 โรงพยาบาลชุมชนในภาคอีสาน เส้นทาง หนองคาย–ขอนแก่น กลางเดือนหน้า 15-16 มิ.ย. ยังไม่แคล้วเจอ ดราม่า ในโลกโซเชียลเข้าเต็มๆ,เมื่อมีชาวเน็ตบางส่วน ไม่เห็นด้วยกับการก้าวคนละก้าวเที่ยวนี้ของร็อกเกอร์ขวัญใจมหาชน สักเท่าใดนัก บางคนเข้าไปคอมเมนต์ว่า ไม่จำเป็นต้องบริจาคกับนักวิ่ง แต่ไปบริจาคกับโรงพยาบาลโดยตรงเลยก็ได้ บ้างก็กล่าวหารุนแรงว่าเป็น นักวิ่งขอทานชาวบ้านเขาจนจะตายอยู่แล้วยังจะมาขอเรี่ยไรอีก น่าจะไปขอบริจาคจากคนรวยมากกว่า,ซึ่งทั้งหมดล้วน นานาจิตตัง แล้วแต่มุมมองใครมุมมองมันมากกว่า แต่ถ้าคิดในแง่การสร้างบุญกุศลร่วมกันแบบไม่มีเงื่อนไขแล้วล่ะก็ น่าจะสบายใจมากที่สุด ดังนั้น ใครใคร่ทำ ทำ ส่วนใครไม่สะดวก ก็ไม่ต้องทำ แค่นั้นเอง ไปฝืนใจกันไม่ได้หรอก,อุทาหรณ์ งานวิ่งเพื่อสุขภาพ สจว.มินิมาราธอน ที่สะพานพระราม 8 เมื่อสัปดาห์ก่อน กลุ่มนักวิ่งฟรุ้งฟริ้ง หยอกล้อกันเองระหว่างทางโดยไม่ดูตาม้าตาเรือ สุดท้าย เกิดเอาศอกไปถองโดนหน้าของนักวิ่งหญิงโชคร้ายรายหนึ่งจนเลือดกำเดาแตก ตาเขียวช้ำ ปรากฏเป็นภาพหวาดเสียวว่อนโซเชียล,ยังดีที่คนเจ็บไม่ได้เอาเรื่องเอาราวอะไร เพราะเห็นว่าเป็น อุบัติเหตุ ที่ไม่มีใครตั้งใจอยากให้เกิด ซึ่งนี่แหละคือสปิริตอันงดงามของพวกเราชาวนักวิ่งถนนที่มีให้แก่กันเสมอมา แต่ก็ต้องฝากเตือนถึงเพื่อนๆนักวิ่งทุกท่านด้วยความเคารพว่า ควรระมัดระวังอย่าประมาทเผอเรอไปกับสิ่งเล็กๆ น้อยๆยามวิ่งร่วมกับคนหมู่มากอย่างนี้,เดินสายโปรโมตกิจกรรม เดิน–วิ่งการกุศล แต้จิ๋ว มินิมาราธอน ครั้งที่ 7 อย่างต่อเนื่อง สำหรับท่านประธาน สมชาย ธิติสิริเวช แห่ง ชมรมนักวิ่งสมาคมแต้จิ๋ว โดยเจ้าตัวฝากย้ำมาอีกครั้งว่าวันงานจะมีขึ้นอย่างยิ่งใหญ่ใน เช้าวันอาทิตย์ที่ 9 มิ.ย.นี้ ที่สวนสุขภาพสมาคมแต้จิ๋วแห่งประเทศไทย ถนนจันทน์ ซึ่ง รายได้จะนำไปพัฒนาสาธารณกุศล และช่วยเหลือเด็กบ้านราชวิถี สนใจสมัครได้ที่ ,www.fanaticrun.com,  ,จ๊อกกิ้งบอย, ,joggingboy_be@yahoo.com
สังคมไทยทุกวันนี้ เสพแต่เรื่อง ดราม่า จนเป็นกิจวัตรไปแล้ว ขนาดโครงการก้าวรอบใหม่ ของ พี่ตูน บอดี้สแลม ที่จะออกวิ่งช่วยเหลือ 8 โรงพยาบาลชุมชน
ตูน บอดี้สแลม,ก้าวคนละก้าว,โรงพยาบาลชุมชน,หนองคาย,ขอนแก่น,วิ่งรอบโลก ปั่นทั่วไทย,จ๊อกกิ้งบอย